OpenLLM-France/wikimedia huggingface dataset:
# Janbattitt Dirassar

Janbattitt Dirassar (Hazparne, Lapurdi, 1937ko otsailaren 17a - ) euskal idazlea eta kazetaria da.

## Bizitza

Hazparnen jaio zen, Zelhai auzoko Irriberria baserrian, eta egun Ziburun bizi da.
Lehen ikasketak auzoan eta gero Hazparneko San Josep ikastetxe katolikoan egin zituen. Hamazazpi urte zituenetik erretiratu arte kazetaritza izan du lanbide. Lehenik Basque Éclair kazetan frantsesezko kronikak idatzi zituen 10 urtez, eta han Marijane Minaberri edo Gexan Alfaro ezagutu zituen. Gero, Basque Éclair erosi zuen Sud Ouest egunkarian jardun zuen, frantsesez zein euskaraz: Donibane Lohizuneko berriak idazten zituen, bai eta euskarazko atal apurrak ere. Egoitza Bordelen duen agerkari hartan 25 urtez aritu zen.
Herria euskarazko astekarian 40 urtez idatzi izan du, lanbidez baino euskaltzalea delako; pilotari buruzko artikuluak egiten hasi zen. 2003tik aldizkariaren zuzendaria da eta 2004tik lehendakaria ere bai.
1996an Sarako Idazleen Biltzarrak ematen dituen bi sarietako bat eman zion, eta 2004tik euskaltzain ohorezkoa da.

## Lanak

Erretiratu ostean frantsesez gutxiago eta euskaraz gehiago idazteari ekin dio. Herrian segitzeaz gain bi liburu argitaratu zaizkio eta oraindik ere Sud Ouestek astero ateratzen duen euskarazko artikulu bakarraren egilea da.

### Narrazioa

* Hegiko bordatik (1995, Elkar). Haurtzaroko oroitzapenak.
* Herria irakurtuz. 100 lekukotasun (2018, Begiraleak). Herria aldizkarian idatzitako 100 hitzaurre edo aitzin-solas.

### Nobela

* Bihotzeko mina (1997, Elkar).
* Bele xuriak (2013, Elkar).

## Erreferentziak

* ↑ Grafia frantximantean Jean-Baptiste, sarrien Janbattitt erabili izan da euskaraz; Jan Battitt (adibidez EKEren webgunean] edota Jamattitt (Euskaltzaindiarenean) idazkerez ere agertu izan da.
* ↑ Mikel ASURMENDI: «Marijane Minaberri: Haurrendako idazle xumea izan naiz ni, bertzerik ez», Argia, 1648. zenbakia, 23-11-1997..
* ↑ «Herria astekaria», EKEren webgunean.
* ↑ Sarako Biltzarrean saritutakoen zerrenda.
* ↑ Erreferentzia, Euskararen Bloga delakoan.

## Ikus, gainera

* Sud Ouest
* Gexan Lantziri
* Marijane Minaberri

## Kanpo estekak

* Janbattitt Dirassar, Literaturaren Zubitegia, zubitegia.armiarma.eus
* Janbattitt Dirassar, mintzoak.eus
* Biografia, erabili.com webgunean, euskaltzain ohorezko izendapenaren karietara.
* Datuak: Q12260175
# Janariaren ikerketa

Janariaren ikerketa elikagaien azterketa kritikoari eta zientzian, artean, historian eta gizartean duen testuinguruei deritzo. Nutrizioa, nekazaritza, gastronomia eta arte kulinario bezalako elikagaien ikerketen diferentziaz, janariaren ikerketa elikagaien eta hainbat arlo akademikoen artean analizatu nahi du. Horregatik, filosofoen, zientzialarien, historiadoreen, soziologoen edo antropologoen arreta erakartzen duen arlo bat da.

## Ikus, gainera

* Nekazaritza
* Gastronomia
* Nutrizioa
* Janari

## Erreferentziak

* Levy, Paul. "The Joy of Soy." The Times, March 4, 2009, available online: https://web.archive.org/web/20091005182755/http://entertainment.timesonline.co.uk/tol/arts_and_entertainment/the_tls/article5843750.ece.

## Bibliografia

* Belasco, Warren James. Food: The Key Concepts. Oxford, UK: Berg, 2008.
* Belasco, Warren James. Meals to Come: A History of the Future of Food. Berkeley: University of California Press, 2006.
* Curtin, Deane W., and Lisa M. Heldke, eds. Cooking, Eating, Thinking: Transformative Philosophies of Food. Bloomington: Indiana University Press, 1992.
* Heldke, Lisa M. Exotic Appetites: Ruminations of a Food Adventurer. New York: Routledge, 2003.
* McWilliams, James. Just Food: Where Locavores Get It Wrong and How We Can Truly Eat Responsibly. New York: Little, Brown and Company, 2010.
* Mintz, Sidney Wilfred. Sweetness and Power: The Place of Sugar in Modern History. New York: Viking, 1985.
* Pollan, Michael. In Defense of Food: An Eater's Manifesto. New York: Penguin Press, 2008.
* Pollan, Michael. The Omnivore's Dilemma: A Natural History of Four Meals. New York: Penguin Press, 2006.
* Wilk, Richard, ed. Fast Food/Slow Food: The Cultural Economy of the Global Food System. Walnut Creek: Altamira Press, 2006.

## Kanpo estekak

* Elikagai eta gizartearen ikerketaren elkartea
* Datuak: Q3232953
# Janaritegi

Janaritegi edo despentsa etxebizitza tradizionaletan egon ohi izan den gela txiki eta fresko bat da, elikagaiak biltegiratzeko xedea duena.
Gehienetan leihorik ez dago janaritegietan, baina aire-zirkulazio egokia bermatzen duten aireztapen-zuloak edo bideak egon behar dira. Aireztapen egokiak airearen gehiegizko hezetasuna eta harekin lotutako lizunen garapena saihesten ditu gordetako elikagaietan. Garai bateko despentsa gehienak hozkailuek ordezkatu dituzte neurri handi batean 20. mendetik aurrera.

## Erreferentziak

* ↑ «Euskaltzaindiaren Hiztegia» www.euskaltzaindia.eus (Noiz kontsultatua: 2022-12-06).

## Ikus, gainera

* Aletegia

## Kanpo estekak

* Datuak: Q258313
* Multimedia: Pantries / Q258313
# Janaurreko

Janaurrekoa, baita aperitibo, aperitifa eta kolazio ere deitua, otordu bat da zeina egiten baita bazkariaren edo afariaren aurretik, gosea pizteko. Gehienetan osatuta dago gosegarriaz –hala nola, pintxoak edo mokadutxoak (patata frijituak, olibak, gazta, hestebeteak, fruitu lehorrak...)– eta hurrupaldiaz (aperitifa Ipar., aperitibo Hego.), hau da, edari alkoholdun nahiz alkoholgabe batez (bermuta, ardoa, garagardoa, freskagarriak...).

## Erreferentziak

* ↑ Fundazioa, Elhuyar. «aperitivo» Elhuyar Hiztegia (Noiz kontsultatua: 2024-02-16).

## Kanpo estekak

* Datuak: Q192150
* Multimedia: Apéritif / Q192150
# Janba

Janba (frantsesetik jambe, zangoa), arkitekturan, arkuari eusten dioten elementu bertikaletako bakoitza da. Atearen kasuan atezango du izena, eta leihoarenean leihozango.

## Kanpo estekak

* Datuak: Q2743417
* Multimedia: Jambs (architecture) / Q2743417
# Janariaren Ministerioa

Elikagaien Kontrolerako ministroa (ingelesez: Minister of Food Control; 1916 – 1921) eta Janariaren Ministerioa (ingelesez: Minister of Food; 1939 – 1958) Britainia Handiko Gobernuko ministerio-postuak ziren, Nekazaritza Ministroarenetatik bereiziak. Gerra Handian, Ministerioak National Kitchens sarea babestu zuen. Bigarren Mundu Gerran, Ministerioaren zeregin nagusietako bat Bigarren Mundu Gerraren ondoriozko Erresuma Batuko janarien errazionamendua gainbegiratzea zen. Ministroak idazkari parlamentario baten laguntza izan zuen. Elikadura eta Animalien Ongizaterako Parlamentuko idazkariordea (2018-gaur egun) Ingurumen, Elikadura eta Landa Gaietako Sailean izendatu zuten, Brexitaren prozesuan behar adina elikagai etengabe emango dela bermatzeko.

## Erreferentziak

* ↑ (Ingelesez) Butler, Sarah. (26 September 2018). «UK appoints food supplies minister amid fears of no-deal Brexit» the Guardian.

## Kanpo estekak

* Datuak: Q16578697
# Janaúba

Janaúba Brasilgo udalerri bat da, Minas Gerais estatuan kokatua. 70.699 biztanle ditu 2.181,319 km²ko eremuan.

## Ikus, gainera

* Minas Gerais

## Kanpo estekak

* Datuak: Q1791340
* Multimedia: Janaúba (Minas Gerais) / Q1791340
# Janarizko jauregia

Janarizko Armagintzako Kaporalgo jauregia Lizoainibarko Janaritz lekuan Erdi Aroko jauregi bat da.

## Eraikina

1538an, Pedro Eratsun bere jabeak Errege Zedula bat lortu zuen, bere etxeari gerrako jendea ostatutik salbuesteko pribilegio gutiziatua emanez. Ondoren, Errege Kontseiluaren auto adostu batek, Ros lizentziadunak, Kontuen Ganberako zuzendariak, eta Paula de Erasun andreak eskatuta, jauregi titulua aitortzen zion etxeari. 1723ko zerrendan ez dago jabearen izenik, nahiz eta Migel Ugalde jaunarena izan behar zuen. 1745ean Iruñeko Agustina Recoletas amek borroka eskatu zuten, jauregi horretako oinordeko gisa. Armagintza Liburuaren arabera, XVI. mendean jauregiko armarria zilarrezkoa zen eta sei benera sinople zituen.

## Erreferentziak

* Gran Enciclopedia de Navarra | JANARITZ. (Noiz kontsultatua: 2021-09-07).

## Ikus, gainera

* Janaritz

## Kanpo estekak

* Datuak: Q109302877
# Janatas

Janatas (kazakheraz: Жаңатас, Zhanatas, errusieraz: Жанатас) Kazakhstango Zhambyl probintziako udalerria da. Basamortuan kokatzen da. Kazakheraz bera izena "Harri berri" esan nahi du, bertan aurkitu ziren fosforita deposituei erreferentzia eginez. 21.192 biztanle zituen 2009an.

## Kanpo estekak

* Datuak: Q1046268
# Irlandako ingelesa

Irlandako ingelesa Irlandan ingelesa XVI. mendean Normandar Kolonizazioarekin batera sartu zen, ingeles eta eskoziarrek barneratu zutelarik. Halere, baziren mendeak uhartera ailegatu zela eta irlandera edo gaeleraren eragina izan du. Irlandako ingelesaren adarrak hiberno-ingelesa edota anglo-irlandarra deritzo. Britainiar ingelesa estandarra eta Irlandako ingelesaren arteko ezberdintasun handiena herri mailako hizkeran datza. Nahiz eta hiberno-ingelesa XX. mendearen lehen zatiarte hitz egin izan den, gaur egun Irlandan mintzo ohi den ingelesa Ingalaterran hitz egiten denaren bertsio arrunt bat besterik ez da, Estatu Batuetan hitz egiten den ingelesaren ezaugarri asko dituelarik.

## Kanpo estekak

* Datuak: Q665624
* Multimedia: Hiberno-English / Q665624
# Irlandako jaurerria

Irlandako jaurerria (irlanderaz: Tiarnas na hÉireann, frantsesez: Seigneurie d'Irlande) Irlanda 1177 eta 1542 artean zegoen estatu feudala izan zen, Ingalaterrako erregea "Irlandako jaun" izenpean agintaria zuena. Normandiarrek 1169–71 urteetan uhartea konkistatu zutenean Aitasantutzaren agindupeko lur izendatu zuten. Irlandako jauna Ingalaterrako erregea ere zenez, uhartean Irlandako Jaun Tenentek ordezkatua zen.
Jaurerria uharte osotik zabaltzen bazen ere, erregearen aginduak ez ziren uharte osoan betetzen eta ingelesen agindupeko lurren mugak denboraren poderioz aldatuz joan ziren. Irlandako kondeek autonomia mantendu zuten, antzinako errege gaelikoak baziren moduan. Dena 1542an aldatu zen, Irlandako Erresuma sortu zenean.

## Ikus, gainera

* Irlandako historia

## Kanpo estekak

* Datuak: Q844250
* Multimedia: Lordship of Ireland / Q844250
# Irlandako kolonizazioa

Irlandako kolonizazioa (irlanderaz Plandálacha na hÉireann eta ingelesez Plantations of Ireland) XVI. mendean eta XVII. mendean Ingalaterrako Erresumak burututako Irlandaren kolonizazioa izan zen. Hiberniar-normandiarrek gaeldar klanen lurraldeak okupatu eta bereganatu zituzten, nagusiki Munster eta Ulster probintziak.
Kolonizazio prozesua Henrike VIII.a Ingalaterrakoaren erregealdian hasi, Maria I.a Ingalaterrakoa eta Elisabet I.a Ingalaterrakoaren erregealditan zehar mantendu, Jakue I.a Ingalaterrakoa eta VI.a Eskoziakoa eta Karlos I.a Ingalaterrakoa eta Eskoziakoaren erregealditan bizkortu, eta Oliver Cromwellek amaitu zuen.
XVI. mendeko kolonizazioak kolonia txikia ezartzeko joera zuen. Ondorengo koloniazazioetan irlandar lurjabeen lursail handien desjabetze handiak burutu ziren, horrek Ingalaterra, Eskozia eta Galestik kolono kopuru handia erakarri zuen.
1650ean Oliver Cromwellen zuzendaritzapean azken kolonizazio handia gauzatu zen, haren eskutik Irlandan milaka eta milaka gerlari parlamentarista ezarri ziren. Kolonizazio hauetaz gain, XVIII. mendean Erresuma Batua eta Europatik Irlandara zihoan inmigrazio bat ere ezarri zen.
Kolonizazio honek orduko nahiz gaur egungo irlandar demografia eta gizartean eragin handi eta sakona izan zuen, izaera britainiar eta protestantea zuten komunitate handiak sortu baitziren. Komunitate hauek uhartean gehiengoa ziren jatorrizko irlandar katolikoen interesen aurka azaldu ziren. Bestalde, irlandar ekonomian ere eragina izan zuen, ordurarte herrialdean oso zabalduak ez zeuden jabetza, merkataritza eta kreditu kontzeptuak ere hedatu zituelako. Aldaketa guzti hauek Irlandan klase sozial berri baten agerpena eragin zuten, alegia, lurjabe protestanteena.

## Ikus gainera

* Ulsterko kolonizazioa

## Kanpo estekak

* Datuak: Q1262722
# Irlandako monumentu megalitikoak

Irlandako monumentu megalitikoak uharte hartan zehar dauden aurrehistoriako aztarnak dira.
Brú na Bóinne da multzo nagusia, Newgrange, Knowth eta Dowth guneetan banaturik. Meatheko konderrian kokatuta daude. Hortik hurbil, Tarako muinoa dago. Konderri berean, Loughcrew dago. Leinsterren ere, Brownshill trikuharria Carlowen dugu.
Connachten, bestela, Céide Fields daude Mayo konderrian, Dún Aonghasa eta Dún Dúchathair gotorlekuak Aran uharteetan (Galway konderria), Carrowkeel eta Carrowmore Sligon.
Munsterren, Uragheko harrien zirkulua dago Kerry konderrian, Poulnabrone trikuharria Claren, Grange harrespila Limericken eta Drombeg harrespila Corken.
Ulsterren, Grianan Aileachkoa Donegal konderrian, Beaghmoreko harrespilak Tyronen, Drumskinny Fermanaghen, Emain Macha Armaghen eta Giant's Ring Downen.

## Ikus, gainera

* Megalito

## Kanpo estekak

* (Ingelesez)Megalithuc Ireland.
* Datuak: Q15838559
# Irlandako normandiar inbasioa

Irlandako normandiar inbasioa, XII. mendearen amaieraldera burutu zen, Irlanda gaelikoa hainbat erresumetan banaturik zegoen garaian, eta denen jaun eta jabe Irlandako errege nagusia zen.
1169ko maiatzean, aurrez Diarmait Mac Murchada Leinsterko errege kargugabetuak deituta, Kanbriar-normandiar mertzenarioak lehorreratu ziren, Diarmaitek bere erresuma eskuratzen lagunduko zutela uste baitzuen. Diarmait eta normandiarrek Leinster aste gutxi batzuen buruan bereganatu zuten, orduan inguruko erresumak erasotzeari ekin zioten. Esku hartze militar honek Henrike II.a Ingalaterrakoaren babesa izateaz gain Adrian IV.a Aita Santuaren baimena ere izan zuen.

## Kanpo estekak

* Datuak: Q901714
# Irlandako musika matxino

Irlandako musika matxinoa edo Irlandako musika erreboltaria (ingelesez Irish rebel music) Irlandako musika herrikoiaren barnean sailkatu ohi den musika azpigenero bat da, kutsu zeharo abertzale, nazionalista eta errepublikarra du. Bere hitzak irlandar errepublikanismoan oinarritzen dira.
Musika mota honek Irlandako historiari buruzko hainbat gertakizunen aipamenak egin ohi ditu, nagusiki 1798ko Irlandar Altxamendutik hasi eta Irlandar Independentzia Gerra arteko denboraldia barne hartzen du, batzutan Ipar Irlandako gatazka ere barne hartu ohi duelarik. Denboraldi honetan izan baitzen, eta bereziki XX. mendearen hasieran, musika mota honek sorkuntza indar handiena izan zuen garaia.
Halere, salbuespen batzuk ere badaude, eta denboraldi hori baino lehenagoko ingelesen aurkako gudu edo liskarren aipamenak ere izan ohi dira (Oró Sé do Bheatha 'Bhaile, Follow Me Up To Carlow edota Young Ned Of The Hill abestiak kasu).
Bestalde, 1922. urtetik aurrera, eta bereziki 1970eko hamarkadatik aurrera, Ipar Irlandako gatazkaren inguruko abestiak ere badaude.

## Taldeak

Irlandan musika mota hau lantzen duten musika talde ugari daude (baita Irlandatik kanpora irlandar komunitateak bizi diren herrialdeetan ere: Eskozia, Ingalaterra, Ameriketako Estatu Batu, Australia...).
Talde garrantzitsuenen artean hauek leudeke: The Wolfe Tones, The Dubliners, The Clancy Brothers, Éire Óg, Ryan's Fancy...

## Abestiak

* A Nation Once Again
* Amhrán na bhFiann
* Boys of Kilmichael
* Come out Ye Black and Tans
* Follow Me Up To Carlow
* Go on home British soldiers
* God Save Ireland
* Kelly The Boy From Killane
* Kevin Barry (abestia)
* Off to Dublin in the Green
* Oró Sé do Bheatha 'Bhaile
* Roddy McCorley
* The Boys of the Old Brigade
* The Boys of Wexford
* The Foggy Dew
* The Rifles of the IRA
* The Wearing of the Green
* The Wild Colonial Boy
* Éamonn an Chnoic/Ned of the Hill

## Kanpo estekak

* Datuak: Q1672918
# Irlandako musika

Irlandako musika emankorra izan da eta estilo oso desberdinetako talde eta abeslariak eskaini izan ditu urteetan zehar.
Folk musikaren inguruan azpimarratzekoak dira The Chieftains eta Clannad taldeak eta Enya bakarlaria.
Rock talde oso arrakastatsua mundu osoan U2 da. Pop edo Pop-rock estilokoak eta The Cranberries dugu. Bestalde, heavy metaleko adibidea Thin Lizzy da.
Aparteko aipamena merezi du Van Morrison abeslariak, "Belfasteko lehoia" ezizenekoa.

## Musika tresna tradizionalak

* Haize instrumentuak: Irlandako gaita ("Uillean pipes").
* Perkusio instrumentuak: Bodhran.

## Musikari klasikoak

* Danny boy
* Molly Malone

## Folk musika eta New Age
### Taldeak

* The Chieftains.
* Clannad.
* The Dubliners.
* Planxty.

### Abeslari eta musikariak

* Paddy Moloney (1938-), musikaria.
* Liam O'Flynn (1945-), musikaria.
* Bill Whelan (1950-), musikaria.
* Enya (1961-), abeslaria.
* Sharon Shannon (?-), musikaria.

## Pop eta rock
### Taldeak

* The Corrs.
* The Cranberries.
* Thin Lizzy
* U2.

### Abeslari eta musikariak

* Rory Gallagher (1948–1995), musikari eta abeslaria.
* Gary Moore (1952–2011), gitarra-jotzaile eta abeslaria.
* Sinead O'Connor (1966-), abeslaria.
* Janet Devlin (1994-), abeslaria.

## Beste batzuk

* Van Morrison (1945-), abeslaria.
* The Pogues, taldea ("Celtic punk")

## Kanpo estekak

* "Music Network" Irlandako musikaren garapenerako elkartea
* The Irish Traditional Music Tune Index
* Contemporary Music Centre, Dublin
* Datuak: Q1378776
* Multimedia: Music of Ireland / Q1378776
# Jazmin Soto

Jazmin Gabriela Soto López (Quetzaltenango,Guatemala, 1993ko urtarrilaren 11) lasterketako txirrindulari profesionala da, 2019ko emakumezkoen errepideko txirrindularitza denboraldian UCI Emakumeen Swapit–Agolico taldean ibili zen azkenekoz.

## Erreferentziak

* ↑ Archives, Cycling. «Jazmín Gabriela Soto Lopez» sitiodeciclismo.net (Noiz kontsultatua: 2022-02-03).
* ↑ «Jasmin Soto» ProCyclingStats.
* ↑ «Swapit Agolico» UCI.org (Union Cycliste Internationale).

## Kanpo estekak

* Jasmin Sotoren txirrindulari datuak
* Datuak: Q33082378
# Jazz tradizional

Hot (euskaraz: «Beroa») edo Jazz tradizionala, musikologoek 1930 aurretik garatutako jazzari deitzen diote. Urte askoan Hot eta Jazz sinonimoak ziren. Hot barruan, data hori arte, sailkapen horretan estilo guztiak sartzen dira: New Orleans, Dixieland, Chicago eta New York. Bakarrik kanpoan swing estiloa uzten da. Kontzeptuaren inguruko eztabaida ugari izan dira XX. mendearen bukaeran zeren eta, askoren ustez, jazz-musikologo kontserbadoreenek (Hughes Panassié, Ortiz Oderigo...) ideologikoki erabili baitute. Dena dela, antolaketaren ikuspuntutik, kontzeptu erabilgarria da.

## Erreferentziak

* ↑ Carles, Phillipe; Clergeat, André & Comolli, Jean-Louis: Dictionaire du jazz, Robert Laffont Edt, Paris, 1988. ISBN 2-221-04516-5, 481 or.

## Kanpo estekak

* (Ingelesez):New Orleanseko Jazz Tradizionalaren Jaialdia.
* (Ingelesez):New Orleanseko jazz musikariak.
* Datuak: Q492643
* Multimedia: Trad jazz / Q492643
# Jazzmun

Jazzmun Nichcala Crayton (Bakersfield, Kalifornia, 1969ko otsailaren 10a ), artista gisa bere lehen izenaz ezaguna, aktore eta ikuskizunetako antzezle estatubatuarra da. Emakumezko transgeneroa da, bere komunitatearekin inplikatutako aktibista eta Los Angeles hirian sexu langileen aldeko komunitate-lanean nabarmendu izan da besteak beste.
Jazzmunek Roseanne telesailean egin zuen bere lehen papera 1994an. Horren ostean, hainbat paper jokatu zituen telesail eta filmetan, hala nola The John Larroquette Show, Glee, MADtv, Gilmore Girls edo The 40 Year Old Virgin-en.

## Erreferentziak

* 1 2 (Ingelesez) Vincent, Addison Rose. (2017-10-21). «Jazzmun Crayton, Trans Activist & Actress, to be Honored Tonight» HuffPost (Noiz kontsultatua: 2024-06-16).
* ↑ «Jazzmun Nichcala Crayton | Civil + Human Rights and Equity Department» civilandhumanrights.lacity.gov (Noiz kontsultatua: 2024-06-16).

## Kanpo estekak

* Datuak: Q6168466
# Jaçanã (Rio Grande do Norte)

Jaçanã Brasilgo udalerri bat da, Rio Grande do Norte estatuan kokatua. 7.834 biztanle ditu 54,561 km²ko eremuan.

## Ikus, gainera

* Rio Grande do Norte

## Kanpo estekak

* Datuak: Q2008149
* Multimedia: Jaçanã / Q2008149
# Jazz Jennings

Jazz Jennings (Florida, Ameriketako Estatu Batuak, 2000ko urriaren 6a) estatubatuar telebistako pertsona ospetsu eta LGBTIQ eskubideen aldeko ekintzailea da.
Gizon jaio bazen ere, bere burua emakumetzat eduki du beti. 2007an ezagun bihurtu zen bere herrialdean Barbara Waltersek 20/20 telebista programan elkarrizketatu zuenean.
Jennings TransKids Purple Rainbow Fundazioaren ohorezko sortzaileetako bat da, 2007tik bere gurasoek eta berak laguntzen dutena. 2013an gomazko sirenak egiten dituen Purple Rainbow Tails enpresa sortu zuen haur transgeneroentzat dirua biltzeko asmoz.
Jenningsek bere bizitzari buruzko I Am Jazz websaila aurkezten du YouTube Interneteko bideo plataforman. 2013an Jessica Herthel idazleak eta biek haurrentzako Jazz naiz (ingelesez: I Am Jazz) idatzi zuten, 2014an argitaratu zena. Gainera, TLC (telebista katea)TLC telebista kateak 2015eko uztailaren 15ean estreinatu zuen I Am Jazz errealitate-telesaileko protagonista da.

## Liburuak

* Jazz naiz (2014)
* Datuak: Q17505145
* Multimedia: Jazz Jennings / Q17505145
# Jazz Band (Dirty Style Blues)

Jazz Band (Dirty Style Blues) Jean Dubuffet (1901-1985) margolariak 1944ko abenduan olioaz kartoi gainean egindako lana da. Olioa mihise gainean teknika erabiliz egina, jazz orkestra bat erakusten du. Parisko Arte Modernoaren Museo Nazionalean erakusten da. Dimentsioak 97 x 130 zm-ko dira.

## Erreferentziak

* ↑ https://www.centrepompidou.fr/fr/ressources/oeuvre/cyn4p6k

## Kanpo estekak

* (Gaztelaniaz):Margolanaren gaineko bideoa Youtuben.
* Datuak: Q60675985
# Irrien Lagunak

Irrien Lagunak Pirritx, Porrotx eta MariMotots pailazoen inguruan sortutako enpresa bat da, webgune bat, merchandising produktuen marka eta Irria haurrentzako euskarazko aldizkaria ekoizten dituena.
Anabel Arraiza zen Ane Pirata pertsonaia jendaurreko emanaldietan eta, horrez gain, Irrien lagunak ekimenaren eta aldizkariaren kudeaketan ibili zen buru-belarri. Behar bereziak dituzten haurren familien Euskal Herri osoko 30 bat elkarterekin aritu ziren lanean irrizaleak, Bizipoza elkartasun sarea ehuntzen.

## Erreferentziak

* ↑ Elortza, Oihana. (2015-05-08). «Herriko ikastetxeetara etorriko da Ane Pirata - Oñati» Goiena.eus (Noiz kontsultatua: 2020-01-02).
* ↑ Ilintzeta, Reyes. (2016-05-15). «Anabel Arraiza, aktorea: «Elkartasunaren bidez euskarara hurbildu nahi ditugu behar bereziak dituzten haurren familiak»» Argia (Noiz kontsultatua: 2020-01-01).

## Kanpo estekak

* Datuak: Q19947962
# Irrel

Irrel Alemaniako udalerria da. Renania-Palatinatua estatuan kokatuta dago, [[Eifel Bitburg-Prüm barrutia|Eifel Bitburg-Prüm]] barrutian. 2014an 1.438 biztanle zituen 7,06 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q553341
* Multimedia: Irrel / Q553341
# Irrigon (Oregon)

Irrigon Oregongo hiri bat da. Morrow konderrian kokatua dago. 2010ean 1.826 biztanle zituen, 3,35 kilometro koadrotan banatuta.

## Ikus, gainera

* Morrow konderria

## Kanpo estekak

* Datuak: Q2132394
* Multimedia: Irrigon, Oregon / Q2132394
# Irrhausen

Irrhausen Alemaniako udalerria da. Renania-Palatinatua estatuan kokatuta dago, [[Eifel Bitburg-Prüm barrutia|Eifel Bitburg-Prüm]] barrutian. 2014an 217 biztanle zituen 7,19 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q553300
* Multimedia: Irrhausen / Q553300
# Irri (argipena)

Irri hitzak adiera zenbait ditu:
* irria edo barrea;
* irria edo irribarrea, alaitasuna adierazten duen ezpainetako keinu arin eta apala;
* irria edo iseka,
** irri-antzerkia edo komedia;
* Irria, haur aldizkaria.
# Jensen Beach (Florida)

Jensen Beach Ameriketako Estatu Batuetako erroldak esleitutako leku bat da. Martin konderrian dago, Florida estatuan. 12.652 biztanle ditu, 21,152343 kilometro koadroko azaleran banatuta.

## Ikus, gainera

* Martin konderria

## Kanpo estekak

* Datuak: Q2375999
* Multimedia: Jensen Beach, Florida / Q2375999
# Jensen (Utah)

Jensen Ameriketako Estatu Batuetako erroldak esleitutako leku bat da. Uintah konderrian kokatuta dago, Utah estatuan. 372 biztanle ditu, 8,365398 kilometro koadroko azaleran banatuta.

## Ikus, gainera

* Uintah konderria

## Kanpo estekak

* Datuak: Q260276
* Multimedia: Jensen, Utah / Q260276
# Jensen Ackles

Jensen Ross Ackles (Dallas, Texas, 1978ko martxoaren 1a) aktore eta zuzendari estatubatuarra da. Ezaguna egin da Supernatural telesailean Dean Winchesterren papera egiteagatik.
* Datuak: Q193513
* Multimedia: Jensen Ackles / Q193513